kardosdrur/scandi-wiki huggingface dataset:
Malmö BI

Malmø Boll & Idrottsförening/Bold & Idrætsforening (MBI) var en skånsk idrætsforening, som havde succes i både fodbold og håndbold. Foreningen blev stiftet den 4. september 1917.

Klubben spillede i orange trøjer og gule bukser, og kæmpede om fodboldsuveræniteten i byen med MFF og Malmø-Kammeraterne i 1930'erne og 1940'erne, når man bl.a. i sæsonen 1937/1938 vandt den næsthøjeste liga (nuværende Superettan), hvilket betød Allsvenskan-kvalifikationskampe mod Degerfors IF, men tabte med 5-1 i to kampe (3-1 og 2-0).

Foreningen flyttede i 1973 fra det centrale Malmø til Rosengård, og er måske i Danmark i dag mest kendt for at have fostret talenter som Yksel Osmanovski eller Zlatan Ibrahimovic, og at være det tredje hold bag Di Blåe og Di Gule.

I 2000'erne blev klubben sammenlagt med Turk Anadolu FF og omdannet til FC Rosengård, men klubfusionen har fået ringe acceptens blandt de gamle fans.

Referencer 

Fodboldklubber i Sverige
Etableret i 1917
Ophørt i 2007
Kadri Simson

Kadri Simson (født Must, 22. januar 1977) er en estisk politiker fra Centerpartiet. Hun har været Europa-Kommissær for energi i von der Leyen-kommissionen siden 1. december 2019. Hun var tidligere minister for økonomiske anliggender og infrastruktur i Jüri Ratas' første kabinet fra 2016 til 2019.

Simsom var medlem af Riigikogu (det estiske parlament) fra 2007 til 2016 og igen i en periode i 2019. Hun stillede i 2015 op mod Edgar Savisaar til at overtage hans post som leder af Centerpartiet men tabte afstemningen. Savisaar fik 541 stemmer mod 486 til Simson.

Simsom er datter af historikeren og politikeren Aadu Must.

Referencer 

Europa-Kommissærer fra Estland
Europa-Kommissærer 2019-2024
Aadu Must

Aadu Must (født 25. marts 1951 i Pärnu, død 20. juli 2023) var en estisk historiker og politiker, medlem af Tartu byråd og Riigikogu.

Han var professor i arkivering ved Tartu Universitet, og fra 1996 har han været medlem af Estisk Centerparti.

Referencer 

Politikere fra Estland
Personer fra Pärnu
Lunds BK

Lund Boldklub (LBK) er en skånsk foldboldklub i Lund, stiftet i år 1919.

Klubben har aldrig været i den højeste liga Allsvenskan men har spillet ni sæsoner i den næst højeste serie (Superettan). Kælenavnet er Krubban/Krybben på grund af ungdomsvirksomheden som har produceret mange stjerner til storklubberne (Martin Dahlin, Roger Ljung m.fl.) og farverne er gule bluser og hvide/alternativt sorte bukser. Hjemmebanen er

Kilder og henvisninger

Officielt websted

Fodboldklubber i Sverige
Kristianstad FC

Kristianstad/Christiansstad  FC er en fodboldklub fra Christian IV:s by i Skåne, stiftet i 2015. Klubbens farver er orange og sort med de to C4-løver i klubvåbnet, og er en sammenlægning af flere klubber hvoraf den største er Kammeraterne, som 1960 var kun en kvalifikationskamp fra at nå den højeste liga Allsvenskan. Hjemmebane er Christianstad fodboldarena.

Referencer 

Fodboldklubber i Sverige
Vihorlatbjergene

Vihorlatbjergene (; , Vyhorliat ) eller i daglig tale Vihorlat er en vulkansk bjergkæde i det østlige Slovakiet og det vestlige Ukraine . En del af området er opført som et verdensarvssted.

Etymologi 
Navnet er af slavisk oprindelse. Jozef Martinka foreslog oprindelsen i ruthensk vyharj / vyhar (slovakisk : výhor) - en brændt skov påVygarljať, Vyhorljať - et bjerg med mange brændte steder. Det ungarske navn Vihorlát stammer fra slovakisk som et mellemliggende sprog.

Den slovakiske del er 55 km lang, op til 11 km bred og højden er fra 400 til 1.076 moh.

Det tilhører Vihorlat-Gutin-området i de indre østlige Karpater . Den midterste del af bjergene ligger i det beskyttede Vihorlat landskabsområde.

Vihorlat grænser op til det østlige slovakiske lavland (Východoslovenská nížina) i syd og vest. De Sydlige Beskider (Beskydské predhorie) adskiller Vihorlat fra Bukovské vrchybjergene og i nord. Den højeste top er Vihorlat ved 1.076 moh. Den største sø i bjergkæden er Morské oko, som ligger på 618 moh.

Verdensarvssted 
Kyjovský prales, en oprindelig bøgeskov i Vihorlatbjergene, blev den 28. juni 2007 udpeget af UNESCO som en del af verdensarvsstedet Gamle oprindelige bøgeskove i Karpaterne og andre regioner i Europa på grund af dets omfattende og uforstyrrede økologiske mønstre og processer.

Kilder og henvisninger 

 Chránená krajinná oblasť Vihorlat (på slovakisk)
 Beskyttet landskabsområde Vihorlat i Slovakiet. Rejse
 Fotogalleri Vihorlat, Fotogalleri Sninský kameň, Fotogalleri Inversion - Vihorlat, Sninský kameň (fotos af Vihorlat og Sninský kameň)
 Fjerntliggende seværdigheder fra Vihorlat-bjergene  på portalen Na obzore (på slovakisk)
 

Verdensarvsområder i Slovakiet
Bakker og bjerge i Slovakiet
Direkte og indirekte valg

Et direkte valg er et valg, hvor vælgerne stemmer direkte på nogen, mens et indirekte valg er et valg hvor vælgerne stemmer på en gruppe, og den gruppe så stemmer på nogen. Et valgmandskollegium er en type indirekte valg.

For eksempel er Folketinget direkte valgt, fordi vælgernes stemmer afgør hvordan Folketinget bliver sammensat.

Eksempler

Eksempler på direkte valg 
I de fleste lande er parlamentet direkte valgt, men mange lande med tokammersystem har et direkte valgt underhus og et indirekte valgt overhus.

Eksempler på indirekte valg 
I lande med positiv parlamentarisme er det normen, at premierministeren bliver indirekte valgt af parlamentet.

USAs præsident bliver udpeget af valgmandskollegiet. Hver stat har et antal valgmandsstemmer, der afhænger af befolkningsstørrelse, med i alt 538. Hvert fjerde år i november afholdes der en "general election", hvor vælgerne stemmer på hvem de gerne vil have som præsident. Baseret på, hvilken kandidat der får flest stemmer i hver stat, fordeles valgmandsstemmerne mellem kandidaterne. Senere, i december, mødes valgmændene for at stemme om hvem der bliver præsident, og i januar mødes Kongressen for at optælle valgmændenes stemmer og certificere valget. Det er valgmændene i december, og ikke "general election"-resultatet i november, der afgør hvem der bliver præsident.

Kilder 

Politiske valg
Helen Reddy

Helen Maxine Reddy (født 25. oktober 1941, død 29. september 2020) var en australsk-amerikansk sanger, forfatter, skuespiller og aktivist.

Hun var født i Melbourne ind i en familie, der arbejde i showbusiness, og hun begyndte at optræde som fireårig. Hun sang i radio og på tv, og vandt i 1966 talentkonkurrencen Bandstand på tv. Her var belønningen en tur til New York City samt en pladeindspilning, som dog ikke førte noget med sig. Hun sigtede mod en international karriere og flyttede i den anledning først til Chicago, senere til Los Angeles. Hun fik udsendt sine to første singler, "One Way Ticket" (1968) og "I Believe in Music" (1970). B-siden af sidstnævnte var "I Don't Know How to Love Him", og den blev et mindre hit med en ottendeplads på det canadiske blad RPM's hitliste. Det blev anledningen til, at hun fik en kontrakt med Capitol Records. 

I løbet af 1970'erne fik Helen Reddy bred succes, især i USA, hvor hun fik 15 singler blandt de 40 bedste på Billboard Hot 100. Seks af dem nåede top ti og tre af dem, heriblandt hendes signatursang "I Am Woman", nåede førstepladsen. Hun fik som den første australier et timelangt tv-show i bedste sendetid på amerikansk tv, og en række enkeltstående programmer med hende blev sendt i over 40 lande.

I 1980'erne og 1990'erne dyrkede hun ved siden af sangkarrieren også musicalgenren som sanger og skuespiller, og i 2002 trak hun sig tilbage fra sceneoptræden. Hun vendte herefter tilbage til Australien. Hun tog eksamen i hypnoterapi og neurolingvistisk programmering, hvorpå hun praktiserede som hypnoterapeut. I 2011 vendte hun dog tilbage til musikken og begyndte igen at optræde.

I sine sidste år led hun af Addisons sygdom og demens; hun døde som 74-årig 29. september 2020.

Referencer

Eksterne henvisninger 

 

Sangere fra Australien
Skuespillere fra Australien
Sangere fra USA
Skuespillere fra USA
Personer fra Melbourne
Kneippbyn

Kneippbyn er en kur- og bade- og turistby på den svenske ø  Gotland i Botniske Bugt. Den ligger på Gotlands vestkys omkring tre kilometer syd for Visby.
Byen er kendt for huset, der var  Villa Villekulla i indspilningerne af filmene med  Pippi Langstrømpe.

Historie
Kneippbyns navn stammer fra Sebastian Kneipp. I året 1907 indkøbte Karl Kallenberg jord for at grundlægge et kursted i overensstemmelse med Kneipps retningslinjer, som fik navnet Kneippbyn. I 1950- og 1960'erne fandtes ingen overnatningsmuligheder i Kneippbyn, ud over de boliger som blev udlejet i de klassiske parcelhuse: Lægeparcelhuset, Troldespidsen med flere. Fra midten af 1960'ernes udvikledes til nutidens turistanlæg. Huset som nu er forretning var tidligere en kaffehytte, som blev flyttet fra klippetoppen til sit nuværende sted i slutningen af 1960'erne.

Aktiviteter 
Kneippbyn er nu et af de mest kendte turistanlæg på Gotland. Der findes hoteller, hytter, lejligheder og femstjernet campingplads. På området findes både sommer- og vandlande med mange aktiviteter. Et ganske stort vandland med otte pools og seksten vandrutchebaner ligger inden for samme område.  I området ligger også  den villa, Villa Villekulla som blev brugt  ved filmatiseringen av Astrid Lindgrens bøger om Pippi Langstrømpe.

Eksterne henvisninger 

Kneippbyns websted

Gotland
Forlystelsesparker i Sverige
Kurbyer
Ellen (elefant)

Ellen født 1894 i Siam, dagens Thailand, død 1928 i København, var en asiatisk elefant (Elephas maximus) i København Zoo. 

Ellen kom til København Zoo 1896 og var en af de tre vildfødte siamesiske/thailandske elefanter som blev skænket af Andreas du Plessis de Richelieu (1852-1932) en dansk søofficer og forretningsmand som ved siden af sin militære karriere tjente en formue i Siam som admiral og marineminister.

Ellen og hanelefanten Chang (1872-1918) som allerede var i Zoo da Ellen kom boede i Zoos første hus, lavet af træ og kun med et hegn mellem de to elefanter og publikum. 1906 opdagede man at Ellen var drægtig, hvilket trak mange interesserede til Zoo. Den første elefant fødsel trak dog en del ud, da man i København Zoo ikke helt havde styr, hvor lang tid en elefant var drægtig, det betød at fødslen som først var blev beregnet til december 1906 viste sig at være forkert, for der kom ingen unge, foråret og sommeren gik uden elefantungen havde meldt sin ankomst. Aviserne og københavnerne  begyndte at kalde elefantgraviditeten fup og et reklamestunt, der skulle skaffe flere besøgende. En avis  påstod at Ellen hver morgen blev pumpet tyk med en cykelpumpe,men Kaspar kom alligevel til verden 9. december 1907, den første danskfødte elefantunge og den fjerde i Europa.

Parret fik senere yderligere to unger Julius (efter Julius Schiøtt 1912-1921) og Lauritz, (efter Lauritz Heymann-Block 1916-1916), som havde svært ved at støtte på sine ben. Den blev aflivet tre uger gammel. Kaspar blev 20 år. Efter disse unger måtte København Zoo vente til 1970, før næste elefantunge blev født. 
Ellen måtte aflives 1928 på grund af problem med sine fødder obduktionen viste at hun led af rakitis, en sygdom, der skyldes mangel på calcium.

Referencer 

Elefanter i København Zoo
Games People Play

"Games People Play" er en sang skrevet og fremført af blandt andre den amerikanske country-musiker Joe South.

Sangens oprindelse 
Teksten og titlen er inspireret af Dr. Eric Bernes bog fra 1964.

Sangen har ligheder med den traditionelle Cajun-sang "'Tit Galop Pour Mamou", som blev spillet af blandt andre Balfa Brothers på albummet The Balfa Brothers Play Traditional Cajun Music. Efter at Joe Souths version blev et hit, indspillede Nathan Abshire (som blandt andet spillede harmonika med Balfa Brothers) en udgave på fransk med sang af Don Guillory på albummet A Cajun Legend.

Baggrund 
Sangen blev udgivet i 1968 på Joe Souths debutalbum Introspect, og på samme tid også som single. Det optrådte også som titelspor på hans andet album, Games People Play i 1969, og nåede nr. 12 i USA. Sangen vandt to Grammys i 1970, dels for Årets sang og for den bedste moderne sang.

Guitaren i introduktionen spilles på en Danelectro-guitar, som Joe South også spiller i introduktionen til Chain of Fools af Aretha Franklin. Mens Joe Souths version gik godt på pophitlisterne, udgav Freddy Weller, guitarist i Paul Revere and the Raiders, en countryversion af sangen i 1969 som sin debutsingle på country-hitlisterne, og nåede den øverste position som nr. 2 med den.

"Games People Play" kan klassificeres som en protestsang. Teksten protesterer mod det skiftende sociale klima i slutningen af 1960'erne gennem forskellige former for had, umenneskelighed og intolerance, både mellem mennesker og socialt.

Coverudgaver er indspillet af blandt andre Della Reese, Petula Clark, Waylon Jennings, Jerry Lee Lewis, Earl Grant, Tesla, King Curtis, Duane Allman, Georgia Satellites, Big Tom and The Mainliners, Dolly Parton (på albummet My Blue Ridge Mountain Boy, 1969), The Tremeloes, Johnny Johnson & the Bandwagon, Ike and Tina Turner, Dreadzone, Hank Williams Jr., YOYO, Inner Circle, DJ BoBo, John Denver (kun ved koncerter) og andre. Det blev også nævnt i Brian Wilsons sang "Games Two Can Play" på hans ikke udgivne album Adult Child.

I Singapore, omkring 1969, blev en instrumental version af en single udgivet af The White Crane Orchestra. Reggaegruppen Inner Circle fik et hit med sangen i Europa i 1994. I 2006 blev det indspillet af Jools Holland på albummet Moving Out to the Country med Marc Almond som gæstesanger. Den skotske sanger Dick Gaughan indspillede sangen på albummet A Different Kind of Love Song.

Gustav Winckler udgav en dansk udgave i 1974 med titlen "Det er noget vi ska' lege".

Countrysange
Safrira Zachai

Safrira Zachai (hebraisk , født 13. september 1932) er en israelsk skuespiller, stemmeskuespiller, journalist og oversætter.

I 1947 optrådte Safrira Zachai først i film. Mellem 1952 og 1953 spillede hun teater, hvorefter hun studerede i to år på London Academy of Music and Dramatic Art.

Hun betragtes som en pioner inden for dubbing i Israel; hun var instruktør for dubbingsproduktioner i hebraiske Disney-film.

Hun var gift med producenten Mati Raz og har to døtre.

Eksterne henvisninger 
 

Skuespillere fra Israel
Stemmeskuespillere
Simon Templeman

Simon Templeman (født 2. januar 1954) er en britisk skuespiller og stemmelægger, kendt for at ligge stemme til blandt andet Kain i spilserien Legacy of Kain, Loghain Mac Tir i Dragon Age-serien og Jacob Danik i Dead Space 3.

Privatliv 
Templeman er gift med skuespilleren Rosalind Chao, med hvem han har to børn.

Udvalgt filmografi

Tv-serier 
 Star Trek: The Next Generation (1990) – John Bates
 Northern Exposure (1994–95) – Caldecott "Cal" E. Ingraham
 Heksene fra Warren Manor (2001–05) – Angel of Death
 Just Shoot Me! (2002–03) – Simon Leeds
 The Neighbors (2012–14) – Larry Bird
 House of Lies (2015–16) – Teddy Grammatico

Udvalgte spil 
 Blood Omen: Legacy of Kain (1996) – Kain
 Legacy of Kain: Soul Reaver (1999 ) – Kain, Dumah
 Soul Reaver 2 (2001) – Kain
 Blood Omen 2 (2002) – Kain, m.fl.
 Legacy of Kain: Defiance (2003) – Kain
 Uncharted: Drake's Fortune (2007) – Gabriel Roman
 Uncharted 2: Among Thieves (2009) – Gabriel Roman
 Dragon Age: Origins (2009) – Loghain Mac Tir, m.fl.
 God of War III (2010) – Peirithous
 Mass Effect 2 (2010) – Han'Gerrel vas Neema, m.fl.
 Dragon Age: Origins – Awakening (2010) – Loghain Mac Tir, m.fl.
 Uncharted 3: Drake's Deception (2011) – Gabriel Roman
 Mass Effect 3 (2012) – Han'Gerrel vas Neema, m.fl.
 Diablo III (2012) – Haedrig Eamon
 Dead Space 3 (2013) – Jacob Danik
 Dragon Age: Inquisition (2014) – Loghain Mac Tir

Referencer

Eksterne henvisninger 
 

Tv-skuespillere fra England
Stemmeskuespillere
Springeren

Springeren kan henvise til:
 Springeren (ubåd) – danskbygget ubåd af Delfinen-klassen. Brugt af Søværnet 1964-1990 (S329).
 S324 Springeren – tyskbygget ubåd af Tumleren-klassen. Brugt af Søværnet 1991-2004.
 Springeren - Maritimt Oplevelsescenter – maritimt museum i Aalborg som udstiller Springeren (S329).
Jorge Salgueiro

Jorge Manuel Oliveira Salgueiro (født 14. november 1969 i Palmela) er en portugisisk komponist, trompetist og dirigent.

Salgueiro har fået privatundervisning i komposition og trompet, fra han var 14 år. Han har skrevet syv symfonier, orkesterværker, elleve operaer, et requiem, kammermusik, filmmusik, balletmusik, sceneværker, musik for børn etc. Salgueiro er dirigent og musikalsk leder af Lissabon Symfoniorkester og kor. Han var komponist for det portugisiske militærorkester, hvor han også spillede trompet (2000-2010), og for det portugisiske symfoniske harmoniorkester (2010-2017). Salgueiro hører til de vigtige komponister fra Portugal i nyere tid. Han har været nomineret til flere musikpriser til forskellige projekter gennem tiden såsom Saga - operamusik (2008) og Stone Raft - teatermusik (2013).

Udvalgte værker 

 Symfoni nr. 1 Stemmer fra Guderne - for orkester
 Symfoni nr. 2 Nostrums tidevand - for sopran, blandet kor og orkester
 Symfoni nr. 3 Luciader - for skuespiller, kor og orkester
 Symfoni nr. 4 Vidunderbørnenes dage - for to sopraner, solobratsch, kvindekor, strygerorkester og blæserorkester Symfoni nr. 5 Karantæne - for orkester
 Symfoni nr. 6 - for orkester
 Symfoni nr. 7 Event, Event Ritual - for orkester
 Requiem'' - for kor og orkester

Eksterne henvisninger 
 om Jorge Salgueiro
 

Komponister fra Portugal
Trompetister
Dirigenter
Andrej

Andrey, Andrej eller Andrei (kyrillisk: Андрей , Андреј eller Андрэй). 

Andrej Tjikatilo, russisk forbryder
Andrej Gromyko, hviterussisk politiker
Andrei Rublev
Andrej Sakharov, russisk atomfysiker († 1989)
Andrej Tarkovskij, russisk filminstruktør
Andrey Vyshinsky, ukrainsk politiker

Navne
Vigo (flertydig)

Vigo har flere betydninger:
 Vigo – spansk by i Galicien i det nordvestlige Spanien
 Rema 1000#Vigo – Deleøkonomisk udbringningsordning i supermarkedskæden Rema 1000
Klægsbøl Kirke

Klægsbøl Kirke er en kirke beliggende på en høj mellem landsbyerne Klægsbøl og Bosbøl i Kær Herred syd for den nuværende dansk-tyske grænse i den nordtyske delstat Slesvig-Holsten. Kirken er viet til Sankt Nikolaus. Klægsbøl Kirke er sognekirke i Klægsbøl Sogn.

Kirken nævnes første gang i dokumenterne i 1240. Kor og skib er opført omkring 1200 af mursten. Den afløste en ældre kirke, som synes at være oversvømmet. Kirken har ikke hvælvinger. Mellem våbenhuset og skibet ses en spidsbuet portal, som måske stammer fra en senere udvidelse mod vest. Ved kirkens sydmur er to højvandsmærker fra 1532 og 1634 (Anden store manddrukning). I 1699 opførtes tårnet, som ved den seneste restaurering i 1967 blev omdannet til vestindgang. Over indgangen er indsat et glasmaleri, som viser den tronende Kristus. Glasmaleriet spejler sig i den dobbelte glasdør mellem forhallen og skibet, hvorved den nyeste kunst bindes sammen med det gamle kirkerum. Af interiøret kan nævnes granitdøbefonten fra kirkens opførelsestiden i 1200-tallet med cylindrisk kumme og firkantet fod. Døbefontens himmel er fra 1619. Prædikestolen i renæssancestilen er udført af Hinrik Ringerink i 1618. I stolens felter ses apostle og scener fra Jesus liv. Alteret med træskærerarbejder er indviet 1621. I alterets fire kvadratiske felter ses scener fra passionen, gethsemane, tiskningen og korsbæringen. I midterfeltet ses nadveren. Den nuværende altertavle har afløst en gotisk fløjaltertavle fra begyndelsen af 1400-tallet med flere bibliske figurer, af disse er bevaret 12 apostle og en Kristus-figur, som nu er opsat ved nordvæggen. 

Kirkesproget i sognet var i årene før 1864 blandet dansk-tysk. Klægesbøl og Brarup danner nu en fælles menighed under den lutherske nordtyske kirke.

Litteratur 
 Friederike Hoppe: Die Kirche in Klixbüll. I: Dorfchronik Klixbüll. Klægsbøl/Klixbüll 1997, s. 161

Eksterne henvisninger 

 Menighedens hjemmeside

Noter 

Kirker i Slesvig-Holsten
PlayStation 5

PlayStation 5 (PS5) er en spillekonsol, der er udviklet af Sony Interactice Entertainment. Den blev annonceret i 2019 som efterfølgeren til PlayStation 4, og blev udgivet den 12. november 2020 i Nordamerika, Australien, New Zealand, Japan og Sydkorea, og den 19. november 2020 i resten af verden. Platformen forventes at blev udgivet i tovarianter, som et base PlayStation 5-system, der inkorporerer Ultra HD Blu-ray kompatibel optisk disk drev for retail spil-understøttelse sammen med digital distribution via PlayStation Store, og en billigere digital variant uden disc-drev, og samtidig bevare digital download støtte.

PlayStation 5 indeholder et tilpasset solid-state-drev, der er designet til high-speed data streaming til at give betydelige forbedringer i grafisk ydeevne. Hardwaren er også udstyret med en tilpasset AMD GPU i stand til ray-tracing, der er understøttet af 4K-opløsning diaplay, og op til 120 frames per sekund, ny audio hardware til real-time 3D-lyd effekter, og kompatibilitet med de fleste PlayStation 4 og PlayStation VR spil.

Modsat tidligere år var salget af konsollen udelukkende online i første omgang.

Spil 
Hver PlayStation 5-konsol kommer præinstalleret med Astro Legerum, et spil designet til at fungere som en demonstration af DualSense-controlleren.

Eurogamer rapporterede, at Sony's certificeringsprogram som i 2020 kræver spil til PlayStation 4, indsendtes til certificering efter juli 13, 2020, til at være indbygget kompatibel med PlayStation 5, mens ingen ældre PS4-spil vil køre på PS5 gennem sin bagudkompatibilitets-program.

Uforenelige spil 

 Afro Samurai 2 Revenge of Kuma Volume One
 DWVR
 Hitman Go: Definitive Edition
 Joe's Diner
 Just Deal With It!
 Robinson: The Journey
 Shadow Complex Remastered
 Shadwen
 TT Isle of Man - Ride on the Edge 2
 We Sing

Referencer

Eksterne henvisninger 

5
Jørgen Klubien (forsker)

Jørgen Klubien (født 26. december 1881 i København, død 10. juni 1968) var en dansk kinaforsker.

Han tilbragte årene 1903-1937 i Kina, hvor han var assistent i det kinesiske toldvæsen. Han var medstifter af og medlem af bestyrelsen for Dansk-Kinesisk Forening i 1948 og blev formand i 1957.

Faren var højesteretsadvokat A.H.F. Klubien (død 1893) og moderen Illa (f. Suenson, død 1930).

Bibliografi 
Klubien udgav tre oversættelser på Nyt Nordisk Forlag:
 Confucius' lære (1955)
 Shu Ching: Historiens bog: 1.-5. del (1961)
 Chu Shu Chi Nien : Bambusbøgerne: I.- V. del (1965)

Forskere fra Danmark
Personer i Kraks Blå Bog (afdøde)
Jørgen Klubien (flertydig)

Navnet Jørgen Klubien kan henvise til flere personer:

 Jørgen Klubien (født 1958) – dansk tegner og sanger
 Jørgen Klubien (forsker) (1881-1968) – dansk kinaforsker
Hans Krebs

Der er flere personer med navnet Hans Krebs:

 Hans Adolf Krebs (1900-1981) biokemiker, nobelpristager
 Hans Krebs (general) (1898-1945)
 Hans Krebs (politiker) (1888-1947)